|  |
| --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** |
| **Naziv dokumenta** | **Prijedlog donošenja** **Pravilnika I. za provedbu mjera razvoja poljoprivredne proizvodnje** **Krapinsko-zagorske županije** **za razdoblje 2024.-2027. godine** |
| **Stvaratelj dokumenta, tijelo koje je provelo savjetovanje** | Upravni za gospodarstvo, poljoprivredu, turizam, promet i komunalnu infrastrukturu  |
| **Svrha dokumenta** | U Pravilniku I. za provedbu mjera razvoja poljoprivredne proizvodnje Krapinsko-zagorske županije utvrđeni su uvjeti opće odredbe, vrsta potpore, korisnici, uvjeti prihvatljivosti, zahtjev za potporu, postupak obrade. donošenje odluke, kontrola na terenu te povrat sredstava potpora za mjere koje će Krapinsko-zagorska županija provoditi u razdoblju od 2024. do 2027. godine. |
| **Radno tijelo za izradu Nacrta** | mr. Sanja Mihovilić, dipl.ing., pročelnica Upravnog odjela za gospodarstvo, poljoprivredu, turizam, promet i komunalnu infrastrukturuIvanka Kuščar, dipl.ing.agr., savjetnica za poljoprivredu |
| **Internetska stranica na kojoj je bio objavljen javni poziv** | [www.kzz.hr](http://www.kzz.hr)<http://www.kzz.hr/savjetovanje> |
| Internetsko savjetovanje sa zainteresiranom javnošću trajalo je od 08.01.2024. do 22.01.2024. |
| **Predstavnici zainteresirane javnosti koji su dostavili svoja očitovanja** | Na nacrt prijedloga Pravilnika I za provedbu mjera razvoja poljoprivredne proizvodnje Krapinsko-zagorske županije dao je svoje očitovanje jedan predstavnik zainteresirane javnosti (OPG Siniša Draganić) |
| **Prihvaćene / neprihvaćene primjedbe** | Nacrt prijedloga Pravilnika I za provedbu mjera razvoja poljoprivredne proizvodnje Krapinsko-zagorske županije:nema prihvaćenih primjedbi.1. Primjedba Siniše Draganića

Predlažem da se u članku 10. u Prihvatljive aktivnosti unutar Mjere 1. uključi aktivnost:- ograđivanje poljoprivrednih površina (pašnjaka za uzgoj ovaca, voćnjaka i ostalih poljoprivrednih kultura…) stupovima sa žičanom ogradom, ograđivanje poljoprivrednih površina električnim pastirom s dodatnom opremom.Naime u zadnje vrijeme znatno se je povećao broj divljači (divlje svinje, srne) te psa lutalica koje upadaju na pašnjake ograđene s električnim pastirom, pri čemu dolazi do trganja žica i dovodiu opasnost života domaćih životinja. Stoga bi bilo nužno postaviti žičanu ogradu, a koja predstavlja dosta veliki trošak za poljoprivredno gospodarstvo.Isto tako spomenuta i druga divljač ulaze u neograđene voćnjake i rade veliku štetu na voćkama, pogotovo na mladim voćkama (uništavaju pupoljke, lišće, granje).Ne prihvaća se.Obrazloženje.Ministarstvo poljoprivrede provodi Javni natječaj za sufinanciranje zaštitnih sredstava za sprječavanje štete od divljači u kojem su prihvatljivi troškovi nabave električne ograde (pastir) s pripadajućom opremom za kompletno zaštitno sredstvo (uređaj, izvor napajanja, žica ili sajla, izolator, kleme, spajalice za žicu, uzemljenje) te žičana ograda – pletivo i/ili mreža.  |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |